Euroopa Liidu Teataja L 003 , 07/01/2004 Lk 0038 - 0042



Komisjoni otsus, 18. detsember 2003 millega sätestatakse nõukogu direktiivide 66/401/EMÜ, 66/402/EMÜ, 68/193/EMÜ, 92/33/EMÜ, 2002/54/EÜ, 2002/55/EÜ, 2002/56/EÜ ja 2002/57/EÜ alusel ühenduse teatavate põllukultuuride ja köögivilja ning viinapuude liikide seemne ja paljundusmaterjali võrdluskatsete ja testide kord aastateks 2004 ja 2005 (teatavaks tehtud numbri K(2003) 4836 all) (EMPs kohaldatav tekst) (2004/11/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuni 1966. aasta direktiivi 66/401/EMÜ söödakultuuride seemne turustamise kohta, [1] eriti selle artikli 20 lõikeid 3, 4 ja 5, võttes arvesse nõukogu 14. juuni 1966. aasta direktiivi 66/402/EMÜ teraviljaseemne turustamise kohta, [2] eriti selle artikli 20 lõikeid 3, 4 ja 5, võttes arvesse nõukogu 4. aprilli 1968. aasta direktiivi 68/193/EMÜ viinamarjade vegetatiivse paljundusmaterjali turustamise kohta, [3] eriti selle artikli 16 lõikeid 3, 4 ja 5, võttes arvesse nõukogu 28. aprilli 1992. aasta direktiivi 92/33/EMÜ köögivilja paljundus- ja istutusmaterjali, välja arvatud seemne, turustamise kohta, [4] eriti selle artikli 20 lõikeid 4, 5 ja 6, võttes arvesse nõukogu 13. juuni 2002. aasta direktiivi 2002/54/EÜ peediseemne turustamise kohta, [5] eriti selle artikli 26 lõikeid 3, 4 ja 5, võttes arvesse nõukogu 13. juuni 2002. aasta direktiivi 2002/55/EÜ köögiviljaseemne turustamise kohta, [6] eriti selle artikli 43 lõikeid 3, 4 ja 5, võttes arvesse nõukogu 13. juuni 2002. aasta direktiivi 2002/56/EÜ seemnekartuli turustamise kohta, [7] eriti selle artikli 20 lõikeid 3, 4 ja 5, võttes arvesse nõukogu 13. juuni 2002. aasta direktiivi 2002/57/EÜ õli- ja kiudtaimede seemne turustamise kohta, [8] eriti selle artikli 23 lõikeid 3, 4 ja 5, ning arvestades järgmist: (1) Direktiividega 66/401/EMÜ, 66/402/EMÜ, 68/193/EMÜ, 92/33/EMÜ, 2002/54/EÜ, 2002/55/EÜ, 2002/56/EÜ ja 2002/57/EÜ nähakse ette korralduslikud meetmed, mida komisjon peab võtma ühenduse seemne ja paljundusmaterjali võrdluskatsete läbiviimiseks. (2) Eespool nimetatud võrdluskatsete läbiviimise kohta avaldati projektikonkursi teade (2003/C 159/08) [9]. (3) Pakkumisi hinnati kooskõlas eespool nimetatud projektikonkursi teates sätestatud hindamistingimustega. Tuleks välja valida pakkumised ja kindlaks määrata katsete läbiviimise eest vastutavad asutused, abikõlblike kulutuste suurus ning ühenduse maksimaalne rahaline panus, mis vastab 80 %-le abikõlblikest kulutustest. (4) 2003. aastal koristatud seemnete ja paljundusmaterjalidega tuleks ühenduse võrdluskatsed läbi viia aastatel 2004–2005 ning katsete üksikasjad, abikõlblike kulutuste suurus ja ühenduse rahaline panus tuleks samuti igal aastal sätestada lepingus, mille allkirjastavad komisjoni volitav ametnik ja katsete läbiviimise eest vastutav asutus. (5) Üle ühe aasta kestvate ühenduse võrdluskatsete puhul peaks komisjon pärast esimest aastat läbiviidavad katsete osad vajalike assigneeringute olemasolu korral heaks kiitma ilma alalise põllumajanduse, aianduse ja metsanduse seemnete ja paljundusmaterjali komiteega konsulteerimata. (6) Vähemalt teatavate valitud taimede puhul tuleks tagada katsetega hõlmatavate valimite piisav esindavus. (7) Kuna asjaomaste taimede seemneid toodetakse või turustatakse tavaliselt liikmesriikide territooriumil, peaksid liikmesriigid ühenduse võrdluskatsetes osalema, et teha nende põhjal nõuetekohased järeldused. (8) Käesolevas otsuses sätestatud meetmed on kooskõlas põllumajanduse, aianduse ja metsanduse seemnete ja paljundusmaterjali alalise komitee arvamusega, ON VASTU VÕTNUD KÄESOLEVA OTSUSE: Artikkel 1 Ühenduse võrdluskatsed lisas loetletud taimede seemnete ja paljundusmaterjalidega viiakse läbi aastatel 2004–2005. Lisas sätestatakse katsete läbiviimise abikõlblike kulutuste ja komisjoni rahalise panuse suurus. Katsete üksikasjad on sätestatud lisas. Artikkel 2 Kuivõrd lisas loetletud taimede paljundus- ja istutusmaterjali tavaliselt toodetakse või turustatakse nende territooriumil, peavad liikmesriigid sellest materjalist proove võtma ja need proovid komisjonile kättesaadavaks tegema. Artikkel 3 Sõltuvalt eelarveliste vahendite olemasolust võib komisjon teha otsuse lisas sätestatud katsete jätkamise kohta 2005. aastal. Sel alusel jätkatud katsetele antava komisjoni rahalise panuse ülempiir, mis vastab 80 %-le katsete teostamise abikõlblikest kuludest, ei tohi ületada lisas sätestatud summat. Artikkel 4 Käesolev otsus on adresseeritud liikmesriikidele. Brüssel, 18. detsember 2003 Komisjoni nimel komisjoni liige David Byrne [1] EÜT 125, 11.7.1966, lk 2298/66. Direktiivi on viimati muudetud direktiiviga 2003/61/EÜ (ELT L 165, 3.7.2003, lk 23). [2] EÜT 125, 11.7.1966, lk 2309/66. Direktiivi on viimati muudetud direktiiviga 2003/61/EÜ. [3] EÜT L 93, 17.4.1968, lk 15. Direktiivi on viimati muudetud direktiiviga 2003/61/EÜ. [4] EÜT L 157, 10.6.1992, lk 1. Direktiivi on viimati muudetud direktiiviga 2003/61/EÜ. [5] EÜT L 193, 20.7.2002, lk 12. Direktiivi on muudetud direktiiviga 2003/61/EÜ. [6] EÜT L 193, 20.7.2002, lk 33. Direktiivi on muudetud direktiiviga 2003/61/EÜ. [7] EÜT L 193, 20.7.2002, lk 60. Direktiivi on viimati muudetud direktiiviga 2003/61/EÜ. [8] EÜT L 193, 20.7.2002, lk 74. Direktiivi on viimati muudetud direktiiviga 2003/61/EÜ. [9] ELT C 159, 8.7.2003, lk 19. -------------------------------------------------- LISA 2004. aastal läbiviidavad katsed | Liik | Vastutav asutus | Hinnatavad parameetrid | Proovide arv | Lubatud kulud (eurodes) | Ühenduse rahalise panuse ülempiir (võrdub 80 %-ga lubatud kuludest) | Beta [1] | ENSE Milano (I) | Sordiehtsus ja -puhtus (välikatse) Seemne väline kvaliteet (laboratoorne katse) | 100 | 19000 | 15200 | ETSIA Madrid (E) | Sordiehtsus ja -puhtus (välikatse) Seemne väline kvaliteet (laboratoorne katse) | 100 + 100 | 47022 | 37618 | Gramineae [1] | NIAB Cambridge (UK) | Sordiehtsus ja -puhtus (välikatse) Seemne väline kvaliteet (laboratoorne katse) | 230 | 22564 | 18051 | Vicia | AGES Vienna (A) | Sordiehtsus ja -puhtus (välikatse) Seemne väline kvaliteet (laboratoorne katse) | 60 | 17673 | 14138 | Medicago sativa [1] | ENSE Milano (I) | Sordiehtsus ja -puhtus (välikatse) Seemne väline kvaliteet (laboratoorne katse) | 50 | 4500 | 3600 | Triticum aestivum (pehme nisu) | NAK Emmeloord (NL) | Sordiehtsus ja -puhtus (välikatse) Seemne väline kvaliteet (laboratoorne katse) | 100 | 19248 | 15399 | Zea mays | ENSE Milano (I) | Sordiehtsus ja -puhtus (välikatse) Seemne väline kvaliteet (laboratoorne katse) | 80 | 17600 | 14080 | Solanum tuberosum | ENSE Milano (I) | Sordiehtsus ja -puhtus, taimetervis (välikatse) Taimetervis (ring-/pruunmädanik/kartuli värtnaviroid (laboratoorne katse) | 250 | 62500 | 50000 | Puuvill | Põllumajandusministeerium Tessaloniki (EL) | Sordiehtsus ja -puhtus (välikatse) Seemne väline kvaliteet, kiu kvaliteet (laboratoorne katse) | 60 | 26242 | 20993 | Linum usitatissimum | NIAB Cambridge (UK) | Sordiehtsus ja -puhtus (välikatse) Seemne väline kvaliteet (laboratoorne katse) | 80 | 22072 | 17658 | Papaver somniferum | AGES Vienna (A) | Sordiehtsus ja -puhtus (välikatse) Seemne väline kvaliteet (laboratoorne katse) | 30 | 13399 | 10720 | Allium Cepa, Allium porrum | ENSE Milano (I) | Sordiehtsus ja -puhtus (välikatse) Seemne väline kvaliteet (laboratoorne katse) | 50 | 11250 | 9000 | Brassica oleracea | NAKT Roelofarendsveen (NL) | Sordiehtsus ja -puhtus (välikatse) Seemne väline kvaliteet (laboratoorne katse) | 70 | 48986 | 39189 | Allium ascalonicum (šalottsibul) | NAKT Roelofarendsveen (NL) | Sordiehtsus ja -puhtus (välikatse) Taimetervis (laborikatse) | 70 | 32646 | 26117 | GNIS-SOC Paris (F) | Sordiehtsus ja -puhtus (välikatse) Taimetervis (laborikatse) | 70 | 33320 | 26656 | Vitis vinifera [1] | ENTAV Le Grau du Roi (F) | Sordiehtsus ja -puhtus (välikatse) Taimetervis (laborikatse) | 120 | 36000 | 28800 | KULUD KOKKU | 347219 | 2005. aastal läbiviidavad katsed | Liik | Vastutav asutus | Hinnatavad parameetrid | Proovide arv | Lubatud kulud (eurodes) | Ühenduse rahalise panuse ülempiir (võrdub 80 %-ga lubatud kuludest) | Beta [1] | ETSIA Madrid (E) | Sordiehtsus ja -puhtus (välikatse) Seemne väline kvaliteet (laboratoorne katse) | 100 | 23511 | 18809 | Gramineae [1] | NIAB Cambridge (UK) | Sordiehtsus ja -puhtus (välikatse) Seemne väline kvaliteet (laboratoorne katse) | 230 | 22098 | 17678 | Medicago sativa [1] | ENSE Milano (I) | Sordiehtsus ja -puhtus (välikatse) Seemne väline kvaliteet (laboratoorne katse) | 50 | 6500 | 5200 | KULUD KOKKU | 41687 | [1] 2004. aastal läbiviidavad katsed --------------------------------------------------